SET สัปดาห์นี้ Sideways กังวลศก.ถดถอย เน้นหุ้นได้ประโยชน์บาทอ่อน ชู KCE-BCH-GFPT เด่น
โนมูระฯ” ชี้ SET สัปดาห์นี้ Sideways มีโอกาสเผชิญแรงขาย จากความกังวลเศรษฐกิจถดถอย กลยุทธ์ลงทุนเน้นกลุ่ม “ได้ประโยชน์บาทอ่อน-เกราะป้องกันเงินเฟ้อ” ชู KCE-BCH-GFPT เด่น
SET สัปดาห์นี้ Sideways มีโอกาสเผชิญแรงขาย กังวลเศรษฐกิจถดถอย กลยุทธ์เน้นกลุ่ม “ได้ประโยชน์บาทอ่อนเกราะป้องกันเงินเฟ้อ” ชู KCE-BCH-GFPT เด่น
2 ส.ค. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (18-22 ก.ค. 2565) จากบทวิเคราะห์บล.โนมูระ พัฒนสิน โดยระบุว่า สัปดาห์นี้ “Sideways” โดยมีแนวต้านที่ระดับ 1,591-1,607 จุด ส่วนแนวรับ 1,544-1,530 จุด โดยยังน้นติดตามสถานการณ์ระบาด COVID ในประเทศระลอกใหม่ แม้ปัจจุบันผู้ป่วยตามรายงานรัฐฯ แกว่งตัวต่ำ 2.0 พันรายต่อราย แต่ผู้ป่วยปอดอักเสบและใส่ท่อยังเพิ่มขึ้น ทั้งนี้กรมควบคุมโรคคาดระลอกนี้จะพีค ส.ค. – ก.ย.2565
กลยุทธ์การลงทุน สัปดาห์นี้คาด SET มีโอกาสเผชิญแรงขายจากความกังวลเศรษฐกิจถดถอย (Recession) โดยเฉพาะกรณี GDP ไตรมาส 2/2565 สหรัฐฯ ออกมาต่ำกว่าที่ตลาดมองบวก ซึ่งเป็นไปได้ จากสัญญาณภาคอสังหาริมทรัพย์ที่ออกมาก่อนหน้าที่ทรุดลงแรงกว่าตลาดคาด แต่เชื่อว่าจะเป็นช่วงท้ายของการซึมซับรับความเสี่ยงหลัก
โดยล่าสุด(28ก.ค.65) กระทรวงพาณิชย์สหรัฐเปิดเผยตัวเลขประมาณการครั้งที่ 1 สำหรับผลิตภัณฑ์มวลรวมภายในประเทศ (GDP) ประจำไตรมาส 2 ในวันนี้ โดยระบุว่าเศรษฐกิจสหรัฐหดตัว 0.9% หลังจากเปิดเผยก่อนหน้านี้ว่า GDP หดตัว 1.6% ในไตรมาส 1 การที่เศรษฐกิจหดตัว 2 ไตรมาสติดต่อกัน ทำให้สหรัฐเข้าสู่ภาวะถดถอย “ทางเทคนิค” โดยเข้าเกณฑ์นิยามของการเกิดภาวะเศรษฐกิจถดถอย
โดยก่อนหน้านี้ นักวิเคราะห์จากหลายสำนักต่างคาดการณ์ตัวเลข GDP ที่แตกต่างกัน โดยเจพีมอร์แกนคาดว่าเศรษฐกิจสหรัฐมีการขยายตัว 1.4% ในไตรมาส 2 ขณะที่โกลด์แมน แซคส์คาดว่าขยายตัว 1% แต่มูดี้ส์ อนาลิติกส์ คาดว่าเศรษฐกิจหดตัว 1%
นอกจากนี้กรณีเงินเฟ้อทั่วไปและการเร่งปรับขึ้นดอกเบี้ย Fed มีโอกาสพีคไปแล้ว กรอบแนวรับบริเวณ 1,550-1,530 จุด และ 1,510-1,480 จุด ยังรองรับความผันผวนระยะท้ายๆ ได้ หุ้นที่เชื่อมีโอกาส Outperform สัปดาห์
1.) หุ้นได้ประโยชน์เงินบาทอ่อนค่า มีเกราะป้องกันเงินเฟ้อ/เศรษฐกิจ (SAPPE, ASIAN, GFPT,CPF,XO, BDMS, BCH, KCE) 2.) หุ้น Value ( PLANB, HMPRO, ADVANC, TIDLOR,AMATA, SINGER, CRC, DTAC, CPALL, MAJOR, MAKRO, BEM, CRC, JASIF, KBANK ,3.) หุ้น Anti-Commodities ที่เริ่มมีปัจจัยหนุนต้นทุนผ่านพีค (SCGP, GPSC, BGRIM, CBG) ส่วนหุ้นเทคฯ/เติบโต (JMT, JMART, BE8, BBIK, INSET) เน้นสะสมลงทุนระยะยาว
สำหรับหุ้นเด่นสัปดาห์นี้: แนะนำ KCE, BCH, GFPT โดย KCE  ราคาเป้าหมาย 81 บาท  กำไรไตรมาส 2/2565  มีแนวโน้มแข็งแกร่งตามกลุ่ม สวนความกังวลตลาด ส่วน BCH ราคาเป้าหมาย 23.70 บาท  ประมาณการกำไรตลาดมีโอกาสปรับขึ้นจากรายได้ทุกส่วน และ GFPT ราคาเป้าหมาย 20 บาท  กำไรไตรมาส 2/2565 และแนวโน้มช่วงถัดไปเด่น สวนทางราคาหุ้นปรับลง